Fogszabályozás foghúzás nélkül | Magyar Fogorvos Londonban
A szabálytalan fogazatot hajlamosak vagyunk mindössze esztétikai problémának tekinteni. A fogak megfelelő elrendezése azonban ezen túlmenően is fontos, így nem érdemes szemet hunynunk a probléma felett!
Mikor szükséges a fogszabályozás?
A torlódott, hézagos fogazat több okból is veszélyezteti egészségünket. Ennek fő oka, hogy a szabálytalan fogazat nehezebben tisztítható, így jóval nagyobb esélye van a fogszuvasodás kialakulásának. A fogazat egyenetlen terhelése ezen felül ínygyulladás, harapási rendellenességek és ízületi problémák kialakulásával is járhat, sőt, a probléma akár a tiszta beszédet, vagy emésztésünket is befolyásolhatja.
Mégis, sokan tartanak a fogszabályzástól az esetlegesen vele járó problémák miatt - de vajon mennyi alapja van ezeknek a félelmeknek a modern fogszabályozásban?
Vajon elkerülhetetlen lenne a foghúzás?
Gyakori félelem a fogszabályozással kapcsolatban, hogy akár ép fogainkat is fel kell áldoznunk - ez azonban egyáltalán nem gyakori eset! Valójában csak ritka esetekben van szükség egészséges fogak eltávolítására, amennyiben a fogak erősen dőltek vagy az állkapocs méretéből adódóan nincs más megoldás a szabályos fogazat elérésére. Nincs tehát ok az aggodalomra - a fogszabályozás nem feltétlenül jár foghúzással, sőt, inkább megelőzi a szabálytalan fogazat okozta esetleges későbbi foghúzást!
A rendezett fogazathoz vezető első lépés a fogszabályozó szakorvos felkeresése. Az első konzultáció során a szakorvos megismertet minket lehetőségeinkkel, és feltehetjük a minket aggasztó kérdéseket, majd egy panoráma röntgen és lenyomatvétel készítése után megkezdődhet a személyre szabott tervezés. Korunktól és fogazatunk állapotától függően több lehetőség közül választhatjuk ki a számunkra esztétikailag és anyagilag leginkább megfelelő fogszabályzó készüléket. Vannak kivehető és rögzített készülékek, azonban ne csak a hagyományos fém fogszabályzókra gondoljunk - ma már rengeteg esztétikus, szinte láthatatlan fogszabályzó is létezik!
A megfelelő készülék kiválasztása és elkészítése után megkezdődik a fogszabályozás folyamata. A kívánt eredményt gyermek- és serdülőkorban érhetjük el a legrövidebb idő alatt, míg a felnőttkori fogszabályozás időtartama általában 6 hónaptól 2 évig terjed. Ez idő alatt a megfelelő eredmény elérése érdekében rendszeres fogorvosi kontrollvizsgálatra van szükség - ezek száma azonban a modern önligírozó készülékekkel jóval alacsonyabb.
A fogszabályozás tehát nem csak esztétikai szempontból, de egészségünk megőrzése érdekében is fontos. A jó hír az, hogy a fogszabályozásra, és ezáltal az egészséges mosoly elérésére nincs felső korhatár. Kérjük ki tehát bátran fogorvosunk tanácsát a kérdésben!
Módosítva: 2017 Jun 07 | Szerző: